OpenLLM-France/wikimedia huggingface dataset:
# Urraka Gartzeitz (X. mendea)

    Artikulu hau Gartzia I.aren alabari buruzkoa da; beste esanahietarako, ikus «Urraka Nafarroakoa».
Urraka Gartzeitz (940ko hamarkada – 1041eko abuztuaren 12a) Nafarroako Erresumako infanta eta Gaztela eta Gaskoniako kondeen emaztea izan zen. Gartzia II.a Santxitzen eta Teresa Leongoaren alaba eta Antso Abarkaren arreba izan zen.

## Ezkontzak eta seme-alabak

960an, Fernán Gonzálezekin ezkondu zen, eta bi seme-alaba izan zituzten:
* Toda
* Petri
Alargundurik, 972an Gilen Antso Gaskoiniakoarekin ezkondu zen, eta lau seme-alaba izan zituzten:
* Gersenda, 992an Henrike I.a Borgoinakoarekin (946-1002) ezkondu zena; 996an banandu ziren.
* Bernart
* Antso (hilondokoa)
* Briska, 1011n Gilen V.a Akitaniakoarekin ezkondu zena.
Zuhaitz genealogikoa :
Antso I.a Gartzeitz
Antso VI.a Gilen Gaskoiniakoa
Gartzia II.a Santxitz
Tota Iruñekoa
Adelais
Urraka Gartzeitz
Sancha of Gascony
Ramiro II.a Leongoa
Oto II.a Gaskoniakoa
Teresa Leongoa
Bernart I.a Gilen Gaskoiniakoa
Adosinda Gutiérrez :

## Erreferentziak

* ↑ Ubieto Arteta, Antonio. (1976). Cartulario de San Millán de la Cogolla. Anubar ISBN 84-7013-082-X..
* ↑ Ubieto Arteta, Antonio. (1981). Cartulario de Albelda. Anubar ISBN 84-7013-182-6..
* ↑ Etxegarai Garaikoetxea, Mikel. García Sánchez I. Enciclopedia Auñamendi [en línea], 2020, aunamendi.eusko-ikaskuntza.eus (Noiz kontsultatua: 2020-11-3).

## Kanpo estekak

* Datuak: Q1751873
# Vera Daves

Vera Daves, jaiotzaz Vera Esperança dos Santos Daves De Sousa (Luanda, Angola, 1984ko maiatzaren 18a) angolar politikaria eta ekonomialaria da, eta Angolako Gobernuko Finantza ministro izendatu zuten 2019an.

## Biografia

Luandan jaio zen 1984an eta Ekonomian graduatu zen Angolako Unibertsitate Katolikoan.

### Ibilbide profesionala

Tokiko banku bateko ikerketa-burua izan zen 2011n, eta finantzei eta ekonomiari buruzko telebistako ohiko iruzkingile bihurtu zen. Kapitalen Merkatuko Batzordeko buruak, Archer Mangueirak, telebistan ikusi zuen eta Batzordean parte hartzera gonbidatu zuen. Batzordeko administratzaile exekutiboa izan zen 2014. urtetik 2016. urtera, eta Mangueira ordezkatu zuen 2016. urtean batzordeburu gisa.
Alves da Rocha ekonomi-irakaslearekin finantza publikoei buruzko liburu baten egilekidea da.
Angolako Finantza eta Altxorreko Estatu Idazkaria izan zen, João Lourenço presidenteak 2019ko urriaren 8an Finantza ministro izendatu baino lehen, 35 urte zituela. Kargua hartu zuen lehen emakumea izan zen. Izendatu baino lehentxeago, MPLA alderdi agintariaren Buro Politikoarekin bat egin zuen kongresu berezi batean. "Oso teknika diziplinatua, ondo prestatua eta trebea" dela esaten da.
Kargua hartu zuenean, Afrikako bosgarren handiena zen herrialdeko ekonomia berregituratzeko agindu zioten. 2020ko martxoan iragarri zuen herrialdea atzeraldian zegoela, eta Ogasun Ministerioa Estatuko Aurrekontu Orokorrak berrikusten ari zela, COVID 19ren pandemiaren eraginagatik. Apirilean iragarri zuen bertan behera uzten zirela petrolioaren prezio murriztuak eta pandemiak finantza publikoetan zuen eraginak bermatzen ez zituzten kontratu guztiak.

## Erreferentziak

* 1 2 3 4 Akpah, Prince. (18 de junho de 2020). «Women Rising: Meet Africa’s only 2 female finance ministers» Africa Feeds.
* 1 2 3 dos Santos, Edjaíl. (13 de outubro de 2019). «Who is Vera Daves, the first woman to lead Angola's Finance?» Jornal Economico.
* 1 2 3 Almeida, Henrique. (6 de novembro de 2019). In Angola, a 35-Year-Old Woman Steps Up to Boost the Economy. Bloomberg.
* 1 2 3 Eisenstein, Zoé. (20 de março de 2020). «Angola: Finance Minister Vera Daves has one of Africa’s toughest jobs» The Africa Report.
* ↑ Vera Daves appointed Finance minister. Agência Angola Press 9 de outubro de 2019.
* ↑ Silva, Graciosa. (27 de março de 2020). «Vera Daves announces recession» Ver Angola.
* ↑ Angolan government prepares revised budget for 2020. Macau Hub 30 de março de 2020.
* ↑ Angola suspends all contracts without guaranteed funding. Macau Hub 22 de abril de 2020.

## Kanpo estekak

* Datuak: Q96441964
# Vera Cruzeko eliza (O Carballiño)

Vera Cruzeko eliza (Benetako Gurutzearen eliza) Ourenseko probintzian dagoen O Carballiño herrian dagoen XX. mendeko eliza katoliko ezaguna da. Antonio Palacios Ramilo (1874-1945) arkitektoaren bukatu gabeko obra izan zen.

## Historia

Eraikina altxatzeko herritarrek bildu zuten, batez ere Luciano Evaristo Vaamonde da Cortiña parrokoaren eraginez. Lanen hasiera 1943ko ekainaren 25a izan zen eta bukatzeko hamalau urte behar izan ziren. Tartean arkitekto nagusia hil zen eta horrek amaiera atzeratu zuen. Estilo aldetik zaila da sailkatzeko; nahiz eta eraikin garaikidea izan Erdi Aroko apaingarriak eta elementuak dira nagusi; zentzu horretan estilo historizistan kokatu beharko genuke. San Ziprianori eskainita dago. Nahiz eta dorrea bukatu gabe egon, eliza 1952ko irailaren 17an ireki zen. Lanak 1957an amaitu ziren.

## Ezaugarriak

Dorreak 52 metro ditu; itxita dago zeren eta ez baita segurua. Elizaren zabalera 1080 m²koa da.

## Kanpo estekak

* (Gaztelaniaz): Elizaren gaineko informazioa udalaren webgunean.
# Vera Fokina

Vera Petrovna Antonova edo Vera Fokina (San Petersburgo, 1886ko abuztuaren 3a – New York, 1958ko uztailaren 29a) errusiar dantzaria izan zen.

## Biografia

San Petersburgoko Eskola Inperialean ikasi zuen dantza eta 1904an Mariinsky Antzokian integratu zen.
Hurrengo urtean, Mikhail Fokinekin ezkondu zen eta Sergei Pavlovitx Diagilev-en Errusiar Ballet-ean dantzatzen hasi ere bai, gero Stockholmen, Kopenhagen eta Ameriketako Estatu Batuetan.
1919an, senarrarekin batera, Ameriketako Estatu Batuetara mugitu zen.

## Sariak eta Aitortzak

* Arte Garaikidearen Madison Museoan, Troy Kinney-k marraztutako Vera Fokina in Her Dance of Salome (1920) dago ikusgai.

## Erreferentziak

* 1 2 (Ingelesez) «Vera Fokina» Oxford Reference doi:10.1093/oi/authority.20110803095826136. (Noiz kontsultatua: 2022-07-23).
* ↑ (Ingelesez) «Vera Petrovna Antonova Fokina (1886-1958) - Find...» www.findagrave.com (Noiz kontsultatua: 2022-07-23).
* ↑ (Ingelesez) «Vera Fokina in Her Dance of Salomé» Madison Museum of Contemporary Art (Noiz kontsultatua: 2022-07-23).

## Ikus, gainera

* Mikhail Fokin

## Kanpo estekak

* Datuak: Q2913574
* Multimedia: Vera Fokina / Q2913574
# Vera Cruz do Oeste

Vera Cruz do Oeste Brasilgo udalerri bat da, Paraná estatuan kokatua. 8.215 biztanle ditu 327,09 km²ko eremuan.

## Ikus, gainera

* Paraná

## Kanpo estekak

* Datuak: Q1803331
* Multimedia: Vera Cruz do Oeste / Q1803331
# Vicentinópolis

Vicentinópolis Brasilgo udalerri bat da, Goiás estatuan kokatua. 8.768 biztanle ditu 737,256 km²ko eremuan.

## Ikus, gainera

* Goiás

## Kanpo estekak

* Datuak: Q940869
* Multimedia: Vicentinópolis / Q940869
# Vicenç Riera Llorca

Vicenç Riera Llorca (Bartzelona, 1903 – Pineda de Mar, 1991) kataluniar idazlea izan zen.
Kazetaritzan egin zituen lehen urratsak. 1939an, erbestera jo behar izan zuen. Katalaneraz idatziriko aldizkari batzuk bultzatu zituen Mexikon, eta han idatzi zuen bere lehen eleberria, Tots tres surten per l´Ozama (1946), zeinak Mexikoko erbestean bizi ziren kataluniarren arazoak kontatzen baititu. Bigarren nobela ere Mexikon argitaratu zuen, Roda de malcontents (1968), eta, 1969an, Kataluniara itzuli zen. Beste liburu batzuk: Amb permis de l´enterramorts (1970), Fès memòria, Bel (1971) eta Canvi de via (1976).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753406
* Multimedia: Vicenç Riera i Llorca / Q3753406
# Viceværten

Viceværten 2012ko Katrine Wiedemann daniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Per atezain ozpindu eta erretxina da, eta kartzelatik atera berri den seme ganoragabea, eta menderatuta dituen bi lagun patetiko ditu. Egun batean, biluzik dagoen neska bat aurkituko du hutsik dagoen etxe batean.

## Aktoreak

* Lars Mikkelsen: Per
* Julie Zangenberg: Pigen
* Nicolaj Kopernikus: Viborg
* Ditte Gråbøl: Britt
* Tommy Kenter: Gregers

## Erreferentziak

* ↑ www.sansebastianfestival.com

## Kanpo estekak

* Datuak: Q14749215
# Vich

Vich Suitzako udalerria da. Vaud kantonamenduan dago, Vaud kantonamendua barrutian. 2014an 1,035 biztanle zituen 1,56 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69282
* Multimedia: Vich, Switzerland / Q69282
# Vicenzako probintzia

Vicenzako probintzia (italieraz: provincia di Vicenza, venezieraz: provincia de Vicensa) Italiako ipar-ekialdeko Veneto eskualdean kokatutako probintzia da. Hiri nagusia eta hiriburua Vicenza da.
Iparralde eta mendebaldean Trentino-Adige Garaiarekin (Trentoko probintzia autonomoa) du muga, ipar-ekialdean Bellunoko eta Trevisoko probintziekin, hego-ekialdean Paduako probintziarekin eta hego-mendebaldean Veronako probintziarekin. 2.723 km²ko azalera du eta 2011n 873.772 biztanle zituen.

## Herriak

Agugliaro Albettone Alonte Altavilla Vicentina Altissimo Arcugnano Arsiero Arzignano Asiago Asigliano Veneto Barbarano Vicentino Bassano del Grappa Bolzano Vicentino Breganze Brendola Bressanvido Brogliano Caldogno Caltrano Calvene Camisano Vicentino Campiglia dei Berici Carrè Cartigliano Cassola Castegnero Castelgomberto Chiampo Chiuppano Cogollo del Cengio Cornedo Vicentino Costabissara Creazzo Crespadoro Dueville Enego Fara Vicentino Foza Gallio Gambellara Gambugliano Grisignano di Zocco Grumolo delle Abbadesse Isola Vicentina Laghi Lastebasse Longare Lonigo Lugo di Vicenza Lusiana Conco $^{(en)}$ Malo $^{(en)}$ Marano Vicentino Marostica Colceresa $^{(en)}$ Monte di Malo Montebello Vicentino Montecchio Maggiore Montecchio Precalcino Montegalda Montegaldella Monteviale Monticello Conte Otto Montorso Vicentino Mussolente Nanto Nogarole Vicentino Nove Noventa Vicentina Orgiano Pedemonte Pianezze Piovene Rocchette Pojana Maggiore Posina Pove del Grappa Pozzoleone Quinto Vicentino Recoaro Terme Roana Romano d'Ezzelino Rossano Veneto Rosà Rotzo Salcedo Val Liona $^{(en)}$ San Pietro Mussolino San Vito di Leguzzano Sandrigo Santorso Sarcedo Sarego Schiavon Schio Solagna Sossano Sovizzo Tezze sul Brenta Thiene Tonezza del Cimone Torrebelvicino Torri di Quartesolo Trissino Valdagno Valdastico Valli del Pasubio Valbrenta $^{(en)}$ Velo d'Astico Vicenza Villaga Villaverla Zanè Zermeghedo Zovencedo Zugliano
Probintziako udalerririk jendetsuenak honakoak dira (2011ko datuak):

## Ikus, gainera

* Italiaren banaketa administratiboa

## Erreferentziak

* 1 2 Provincia: Vicenza. Bilancio demografico Anno 2011 (dati provvisori). Demo.istat.it

## Kanpo estekak

* Datuak: Q16316
* Multimedia: Province of Vicenza / Q16316
# Vichada (departamendua)

Vichada Kolonbiako 32 departamenduetako bat da, herrialdearen ekialdean dagoena, Orinocoko eskualdean. Iparraldean Casanare eta Arauca departamenduekin eta Venezuelarekin du muga, ekialdean Venezuelarekin, hegoaldean Guainía eta Guaviarerekin eta mendebaldean Meta eta Casanarerekin. 100.242 kilometro koadroko eremua du, eta 2016an 73.702 biztanle zituen. Hiriburua Puerto Carreño da (14.522 biztanle 2010ean).
Departamendu honetan dago El Tuparro Parke Nazionala, Unescok 1979an Biosfera Erreserba izendatu zuena.

## Erreferentziak

* ↑ Departamento del Vichada, todacolombia.com
* ↑ Statoids.com: Departments of Colombia, statoids.com
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Puerto Carreño: Proyección población 2010, dane.gov.co

## Kanpo estekak

* (Gaztelaniaz) Parques Naturales Nacionales de Colombia: Tuparro, parquesnacionales.gov.co
* Datuak: Q268729
* Multimedia: Vichada Department / Q268729
# Vicenç Albert Ballester

Vicenç Albert Ballester i Camps (1872ko irailaren 18a, Bartzelona – 1938ko abuztuaren 15a, El Masnou) kataluniar ekintzaile independentista eta errepublikar bat izan zen. Gaur egun aski ezaguna eta Kataluniako independentziaren ikur den Estelada banderaren diseinatzaile eta hedatzailetzat jotzen da.
Merkatal itsasgintzan pilotu gisa lan egina, lanbidea laga eta kataluniar nazionalismoaren aldeko ekintzaile izan zen. 1898 aldera Kuban bizi zen, bertako independentzia prozesuaren lekuko zuzena izanez. Bertan ikasitako gauza ugari Kataluniara ekarri eta kataluniar independentismoaren osagai gisa gehitu zituen, tartean Kubako banderaren izarra Kataluniako banderari gehitu zion, Kataluniako Errepublika eta independentziaren ikur gisa.
# Uroilanda pikart

Uroilanda pikarta (Porzana porzana) rallidae familiako hegaztia da, Europa eta mendebaldeko Asiako eskualde hezeetan bizi dena. Neguan Afrika eta Pakistanera migratzen da.

## Erreferentziak

* ↑ BirdLife International (2004). Porzana porzana. 2006. IUCN Red List of Threatened Species. IUCN 2006
* Datuak: Q194024
* Multimedia: Porzana porzana / Q194024
* Espezieak: Porzana porzana
# Urogymnus asperrimus

Urogymnus asperrimus Urogymnus generoko animalia da. Arrainen barruko Dasyatidae familian sailkatzen da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Urogymnus asperrimus», FishBase webgunean. Bertsioaren data: 2006(e)ko apirila.

## Ikus, gainera

* Urogymnus
* Dasyatidae

## Kanpo estekak

* FishBase.org
* Datuak: Q1657133
* Multimedia: Urogymnus asperrimus / Q1657133
* Espezieak: Urogymnus asperrimus
# Urozko jauregia

Urozko jauregia Lizoainibarko Urotz lekuan Erdi Aroko jauregi bat da.

## Eraikina

Nahiz eta nahiko zaharra izan, armagintzako kaboen artean ez da ageri erresumako nomina ofizialean. 1430. urtean, Joan II.ak eta Zuria Nafarroakoak Semen Martinez Janaritzeri, hainbat gerratan armekin zerbitzatu zuenari, kuartelen bidalketa eta beste laguntza erreal batzuk eman zizkioten bere bizitzan zehar. 1480an Fernando Urotz jauregitik salbuesteko pribilegioa lortu zuen, 1497an berretsiz. Armarriaren Liburuaren arabera, XVI. mendean armarria urrezkoa zen, eta gero eta handiagoa, berriz, urdinezkoa; zortzi pieza urdinekin dentikulatua.

## Erreferentziak

* Gran Enciclopedia de Navarra | UROTZ. (Noiz kontsultatua: 2021-09-07).

## Ikus, gainera

* Urotz

## Kanpo estekak

* Datuak: Q109302918
# Urpekariak

Urpekariak liburua 2015.urtean kaleratu zen. Fermin Etxegoienen eleberri hau, itxuraz gazteei zuzendutako eleberria da baina, halaber, irakurketa asko eskaintzen ditu. Etorkizun gertu batean kokatuta, aita eta seme batzuetan zentratzen da, haien arteko harremanak aztertzeko. Esan daiteke iniziazio eleberria dela: gaztea lehen maitasuna ezagutuko du eta horrek bizitzaren gaineko ikuspuntua aldatuko dio, nolabaiteko heldutasuna lortuz.

## Argumentua

Oharra: Atal honek istorio osoa edo amaiera argitzen du.
Narrazioa etorkizun gertu batean kokatzen da. Kataluniak independentzia lortu du, Espainiatik aldenduz; Euskal Herriak, aldi berean, Espainian jarraitzen du. Testuinguru horretan aita bat, Josemi, eta haren semea, Jonan, oporretara Gironako L´ Estartit herrira doaz, han urpeko-bataioa hartzeko asmoz. Atzean Josemiren emaztea gelditu da, agian hirugarren aldiz Josemirengandik banantzeko ideiari bueltak emanez. Herrian ama eta alaba holandar batzuk ezagutuko dituzte, Luus eta Dael. Jonan eta Daelen arteko harreman berezia sortzen da laster eta maitemintzen dira. Horrek, bestetik, Josemiren bakardadea nabarmenduko du. Eleberrian zehar Jonan aldatzen joango da, aita hobeto ezagutuz eta nesken aurrean seguritatea irabaziz. Zenbait momentutan belaunaldien arteko pitzadurak ikusiko ditugu. Amaieran Dael eta Jonanen arteko maitasuna ezinezkoa bada, hala ere gazteak gertaeren irakurketa positiboa egingo du.

## Egitura

Narrazioa nahiko lineala da eta zentzu horretan ez du arazorik planteatzen. Dena dela, eleberri honek baditu bere ezaugarri propioak. Esaterako zenbait pasarteetan idazleak irakurle gazteari zuzenduko da, autokritika eginez. Liburua hamabi kapituluetan dago antolatuta.
Azpimarratzekoa da, bestetik, eleberrian behin baino gehiagotan egiten den beste liburu baten aipamena, Lander Garroren Gerra txikia nobelarena, alegia. Testuartekotasun errekurtso hau euskal literatura azken urtetan dezente zabaltzen ari da (adibidez Xabier eta Martin Etxeberria anaien Gizon gogorraren sekretuan) eta horren bidez argumentoak azaltzen dituen oihartzunak eta zentzu sakonagoak zabaldu egiten dira.

## Kanpo estekak

* : Liburuaren aurkezpenaren bideoa.
* Datuak: Q25474816
# Urpeko Jardueren Mundu Konfederazioa

Urpeko Jardueren Mundu Konfederazioa (CMAS) nazioarteko federazio bat da. Urpeko kirol-jarduerak eta urpeko zientziak ordezkatzen ditu, eta aisiarako snorkel sistema bat eta oxigeno-tankearekin egindako urperatzearen entrenamendua eta aintzatespena gainbegiratzen ditu. 1959ko urtarrilean sortu zenez, Monakon, munduko urpekaritza erakunde zaharrenetako bat da.

## Jatorria

Urpean igeri egiteko federazioen nazioarteko kongresu bat bildu zen Bruselan, 1958ko irailaren 28an, urpeko diziplina guztiak ordezkatzen zituena. Herrialde hauetako ordezkari nazionalak izan ziren: Belgika, Brasil, Frantzia, Alemaniako Errepublika Federala, Grezia, Italia, Monako, Portugal, Suitza, Amerikako Estatu Batuak eta antzinako Jugoslavia. Kongresu hartan erabaki bat hartu ondoren, bilera bat egin zen Monakon, 1959ko urtarrilaren 9tik 11ra, eta Urpeko Munduko Federazioa ofizialki ezarri zen, bere titulu frantsesean oinarritutako CMAS akronimo batekin.
Jacques-Yves Cousteau esploratzaile eta urpekaritza frantsesaren aitzindaria izan zen CMASen kide fundatzaile eta defendatzaile giltzarri bat, eta Luigi Ferrarorekin, Italiako urpekaritzaren aitzindari eta lehendakariorde izendatuarekin, hasierako lehendakari izateko hautatu zuten.
CMASen aurretik, Confédération Internationale de la Pêche Sportive (CIPS) delakoaren (Kirol Arrantzako Nazioarteko Konfederazioa) Itsaspeko Kirol Batzordea (Comité des Sports Sous-Marins) izan zen, 1952ko otsailaren 22an sortutakoa.

## Antolaketa

CMASak hiru batzorde handi ditu: kirola, teknika eta zientzia. Batzorde horiek zuzendaritza batzorde batek (BoD) gainbegiratzen ditu, urtero deitutako batzar orokorrean aldizka aukeratuta. Zuzendaritza Kontseiluak, kirol batzordeak eta batzorde zientifikoak azpibatzordeak gainbegiratzen dituzte. Zuzendaritza Kontseiluak izendatutako zuzendaritza batzordeak gainbegiratuko du eguneroko funtzionamendua. Gaur egun, Erroman du egoitza. Zuzendaritza batzordea zortzi kidek osatzen dute.

## Erreferentziak

* 1 2 «The history of CMAS». Confédération Mondiale des Activités Subaquatiques.
* 1 2 «Luigi Ferraro; CMAS». Luigi Ferraro's official site, 2012
* ↑ «The Sport Committee». Confédération Mondiale des Activités Subaquatiques.
* ↑ «The Technical Committee». Confédération Mondiale des Activités Subaquatiques.
* ↑ «Scientific Committee». Confédération Mondiale des Activités Subaquatiques.
* ↑ «The Steering Committee». Confédération Mondiale des Activités Subaquatiques.

## Kanpo estekak

* Datuak: Q845773
* Multimedia: Confédération Mondiale des Activités Subaquatiques / Q845773
# Uroševac (barrutia)

    Artikulu hau Kosovoko Uroševaceko barrutiari buruzkoa da; beste esanahietarako, ikus «Uroševac (argipena)».
Uroševaceko barrutia (serbieraz: Урошевачки округ, Uroševački okrug; albanieraz: Komuna e Ferizajit) Kosovoko barruti bat da, Uroševac hiriburu duena.

## Udalerriak

Hauek dira Uroševaceko udalerriak:
* Uroševac
* Štimlje
* Kačanik
* Štrpce

## Kanpo estekak

* Datuak: Q868964
* Multimedia: Ferizaj District / Q868964
# Urpeko arrantza

Urpeko arrantza urpean igeri ibiliz egiten den kirol-arrantza da: arrantzaleak urpeko maskara eta arnas hodia izan ohi ditu, arrainen atzetik igeri ibiltzen da, eta fusil batez jaurtitako arpoiak erabiliz haiek harrapatzen ditu. Arrainez gainera, olagarroak eta antzeko itsas espezieak ere harrapa daitezke arrantza-modalitate honetan. Beharbada hori izan zen lehen arrantza motetako bat, maskorrak, krustazeoak eta zefalopodoak itsasertzetan biltzearekin batera.

## Erreferentziak

* ↑ Euskalterm: [Hiztegi terminologikoa] [2009]
* ↑ Euskalterm: [Ehiza eta Arrantza Hiztegia] [2017]

## Kanpo estekak

* Datuak: Q765706
* Multimedia: Spearfishing / Q765706
# Urpeko maskara

Urpeko maskara urpekaritza egiteko elementu bat da, urpekari libreek eta arnas hodia erabiltzen duten urpekariek ur azpian argi ikusteko aukera ematen diena. Gainazaleko urpekariek, oro har, aurpegi-maskara oso bat edo urpekaritza-kasko bat erabiltzen dute, baina sistema batzuetan maskara erdia erabil daiteke.

## Erreferentziak

* ↑ Euskalterm: [Kirol-materialen Hiztegia] [2012]

## Kanpo estekak

* Datuak: Q116441
* Multimedia: Diving masks / Q116441
# Urpeko alde

Urpeko aldea edo karena ur azpian dagoen ontzi-kroskoaren zatia da.

## Flotagarritasun-koefizientea

Urpeko aldea flotazio-azaleraren azpitik dagoen itsasontziaren zatia da, beraz, karenari dagokiona. Goiko aldea urgaineko alde da, eta horren espaziotzat hartzen dira kroskoa, flotaziotik hasi eta jarraitua, erresistentea eta estankoa den estalki garaieneraino, eta estankoak diren gainegiturak. Urgaineko aldea da, halaber, itsasontziak bolumen urperatua handitzeari aurre egiteko duen flotagarritasun-erreserba. Urpeko aldeari eta urgaineko aldeari dagokienez, bakoitzaren azaleraz eta bolumenaz hitz egin daiteke. Adibidez, urpeko aldearen azalera kroskoaren azalera bustia izango da.
Flotagarritasun-koefiziente gisa definitzen da urgaineko aldearen bolumenaren (flotagarritasun-erreserba) eta urpeko aldearen bolumenaren (karena) arteko erlazioa: $Fk={\frac {Urpeko\ aldea}{Urgaineko\ aldea}}$

## Erreferentziak

* ↑ Euskalterm: [Arraunketa Hiztegia] [2018]
* ↑ Euskalterm: [Nautika Hiztegia ] [2021]

## Kanpo estekak

* Datuak: Q1646730